Diari Oficial de la Generalitat Valenciana


Sumari del DOGV 4575, del 28-08-2003 (2003/9495)

Informació pública de l'estudi de detall de les illes que contenen les parcel·les 11, 19, 32 33.1 i 33.2 y 34 al polígon F-3 del pla parcial de Platges de l'Almardà.
---------------------------------------------------------------------------------------------------------------------------------------------------------------------

### Dades del document

Número de DOGV
:   4575

Data del DOGV
:   28-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9495


Organisme emissor
:   Ajuntament de Sagunt

Tipus de document
:   Anunci

Informació pública de l'estudi de detall de les illes que contenen les parcel·les 11, 19, 32 33.1 i 33.2 y 34 al polígon F-3 del pla parcial de Platges de l'Almardà. [2003/Q9495]
  
Faig públic mitjançant esta informació pública que l'alcaldessa presidenta, fent ús de les atribucions que li conferix la llei, ha dictat, amb data 16 de juny de 2003, la següent Resolució de l'Alcaldia número 2.347.
  
Assumpte: informació pública de l'estudi de detall de les illes que contenen les parcel·les 11, 19, 32, 33.1, 33.2 i 34 al polígon F-3 del pla parcial de Platges de l'Almardà.
  
Vist que mitjançant l'escrit que té entrada en este ajuntament en data de 26 de març de 2003, número de registre d'entrada 4.431, Jedoman, SL, va presentar un projecte d'estudi de detall per a les illes que contenen les parcel·les 11, 19, 32, 33.1, 33.2 i 34 al polígon F-3 del pla parcial de Platges de l'Almardà.
  
Vist que, en data 19 de maig de 2003, l'Oficina Tècnica d'Urbanisme informa de l'estudi de detall esmentat de la manera següent:
  
Es redacta un estudi de detall a les illes del darrere del polígon F-3 del pla parcial de Platges. La raó és la coexistència de zonificacions distintes, que inclouen parcel·les inferiors a la mínima en sòl destinat a RU residencial unifamiliar, a causa d'un plantejament erroni del pla parcial de setembre de 1983. Això significa dificultats insalvables per a exercir els drets d'edificació, i es justifica la premissa del Pla General d'Ordenació Urbana per a la redacció d'este, apartat 1 de l'article 33 de les normes urbanístiques del Pla General.
  
Article 33. Estudi de detall
  
1. La formulació d'este serà obligatòria quan ho exigisca explícitament el pla o el desenvolupament sectorial d'este, com a condició prèvia per a l'atorgament de llicències, per a permetre canvis de tipus d'edificació (exemple d'edificació tancada a aïllada); o quan així ho exigisca l'existència d'identificacions insalvables en algun extrem determinat per a la fixació de les condicions de l'edificació.
  
2. La formulació d'este serà potestativa quan hi haja un acord entre els propietaris de parcel·les o solars que abracen illes completes, o així ho decidisca l'administració o els particulars per a un millor compliment del planejament o de les condicions d'edificació d'acord amb les normes particulars zonals.
  
En conseqüència, es pretén unificar com a RCB tot el perímetre que comprén illes completes, per tant, d'acord amb la pròpia normativa del pla esmentat (article 7), es justifica doblement que cal redactar un estudi de detall.
  
Es disposen dues illes destinades a habitatges en filera perpendiculars al mar, l'aprofitament de les quals coincidix exactament amb el que indiquen les normes de l'ordenació original.
  
Atés que l'article 52 del text de la Llei Reguladora de l'Activitat Urbanística de la Generalitat Valenciana amb el 45 y 46 del mateix text legal regula el procediment per a sotmetre els estudis de detall al tràmit d'informació pública.
  
Atés que l'estudi de detall en qüestió complix amb el contingut establit per a estos en els articles 12.h.9, 26 i 27 de la Llei Reguladora de l'Activitat Urbanística.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública l'estudi de detall de les illes que contenen les parcel·les 11, 19, 32, 33.1, 33.2 i 34 al polígon F-3 del pla parcial de Platges de l'Almardà, este tràmit d'informació pública s'anunciarà mitjançant un edicte publicat en un diari d'informació general editat a la Comunitat Valenciana i posteriorment o simultània, en el Diari Oficial de la Generalitat Valenciana, i advertir de la possibilitat de formular al·legacions durant el termini de 20 dies, comptadors des de la publicació d'este edicte.
  
Segon
  
Remetre un avís amb el contingut al domicili fiscal dels qui consten al Cadastre com a titulars de drets afectats per l'actuació proposada.